Арсений Тарковски
Като преди ако бях горделив…

Превод от руски: Светлозар Жеков, 2007

chitanka.info

Като преди ако бях горделив,

бих те оставил завинаги, знай;

всичко, що мъкна, а няма защо,

всичко, с което съм свързан докрай —

всичко на две — докато бъда жив.

И бих ти казал:

— Ще отнесеш

сто обещания, сто думи, сто

празника — тези най-скъпи неща.

Ще ми оставиш тук изгрев студен,

сто закъснели трамваи и сто

капчици дъжд след трамвая в нощта,

сто кръстопътя, сто улици,

сто капчици дъжд и след теб, и след мен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.